Alaquàs acull durant l'estiu a xiquets i xiquetes d'Ucraïna
25/07/2014

# Alaquàs acull durant l'estiu a xiquets i xiquetes d'Ucraïna

*   25/07/2014
*   [Imprimir](#)
*   Compartir
*    https://www.alaquas.org/documento.asp?id\_do=14500

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14500%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20durant%20l%27estiu%20a%20xiquets%20i%20xiquetes%20d%27Ucra%C3%AFna)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14500/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14500/25072014img_3757_Form_4.jpg)](https://www.alaquas.org/ficheros/documentos/2014/2/14500/25072014img_3757_Form_10.jpg "<a href='https://www.alaquas.org/ficheros/documentos/2014/2/14500/25072014img_3757_Form_10.jpg' target=_blank><i class='fa fa-external-link' aria-hidden='true'></i>.Alaquàs acull durant l'estiu a xiquets i xiquetes d'Ucraïna</a>")

Enguany 8 xiquets i xiquetes d'origen ucraïnés són els que gaudiran de l'estiu a Alaquàs, gràcies a l'associació 'Fem Futur'

El dijous 24 de juliol va tenir lloc la recepció dels xiquets i xiquetes procedents d'Ucraïna, amb la Piscina d'Alaquàs com a lloc de la benvinguda. Aquest esdeveniment es torna a produir un any més, gràcies aquesta vegada a l'associació ‘Fem Futur’, partícip, amb l'Ajuntament d'Alaquàs, en aquest programa d'acolliment des de l'any 1994. La recepció es va produir a la vesprada, a càrrec de la Regidora de Cooperació Internacional, Marta Casas.

Enguany, el grup està format per 8 xiquets i xiquetes d'origen ucraïnés, que provenen d'orfenats públics del nord de Kíev, prop de Txernòbil, per la qual cosa a més de ser xiquets orfes i de patir una situació de pobresa, tenen els problemes sumats de viure en una zona afectada per la radiació a causa de l'explosió de la central nuclear d'aquesta localitat en 1986.

L'objectiu d'aquesta associació, ‘Fem Futur’, és que aquests xiquets que viuen en camps de refugiats o orfenats, puguen allunyar-se d'aquest tipus de vida, així com de la pobresa extrema que pateixen, i tinguen la possibilitat de passar les vacances d'una altra manera. Descobrir una nova cultura, una nova llengua i uns nous costums, a més d'aprofitar l'assistència sanitària especialitzada d'Espanya.

L'Ajuntament d'Alaquàs es va sumar a aquesta iniciativa l'any 1994. Moltes famílies de la localitat han participat en aquests anys en el programa d'acolliment permetent així que una gran quantitat de xiquets i xiquetes hagen pogut passar l'estiu a Alaquàs. A més d'aquest projecte, en línia amb la seua política de cooperació internacional, l'Ajuntament d'Alaquàs participa en molts altres realitzats en altres països del món.